kardosdrur/scandi-wiki huggingface dataset:
LGBT Asylum

LGBT Asylum er en dansk organisation, der arbejder for LGBT-personers rettigheder i det danske asylsystem og for LGBT-flygtninges rettigheder i Danmark. LGBT Asylum yder social og juridisk støtte til både LGBT-asylansøgere og LGBT-Flygtninge, der har fået asyl og opholdstilladelse i Danmark. Organisationen består af både asylansøgere, flygtninge, danske statsborgere og personer med ophold i Danmark, der alle identificerer sig som LGBT-personer.

Historie 
LGBT-Asylum opstod som en idé til Copenhagen Pride i 2012, som en reaktion på at LGBT-asylansøgere oplevede chikane og vold på de danske asylcentre. Blandt andet var sagen om den transkønnede asylansøger Fernanda Milan, der i 2012 blev anbragt i mændenes afdeling i Sandholmlejren og blev udsat for voldtægt adskillige gange med til at sætte fokus på de danske asylmyndigheders manglende opmærksomhed på risikoen for chikane og vold, som LGBT-flygtninge og asylansøgere oplevede i centrene.

LGBT-Asylum drives af frivillige aktivister, og har kun én ansat person i deres sekretariat.

Fokusområder 

LGBT-Asylums arbejde fokuserer derfor dels på at få Udlændingestyrelsen og danske myndigheder til at ændre praksis i forhold til LGBT-personer i asylsystemet, og være mere opmærksomme på den særlige beskyttelse, de har behov for,
dels på at yde konkret rådgivning til enkelte asylansøgere omkring det danske asylsystem og processen med at ansøge om asyl.

Organisation arbejder også med at dokumentere LGBT-asylansøgeres erfaringer og forhold i mødet med det danske system.

LGBT-Asylum arbejder derudover også på at skabe netværk og sociale relationer for asylansøgere og flygtninge, da de ifølge organisationen er en ekstra udsat position at være flygtning og seksuel eller kønsmæssig minoritetsperson.

Referencer

Eksterne Henvisninger 
 LGBT-Asylums hjemmeside

Organisationer fra Danmark
LGBT-organisationer
Helena Gleesborg Hansen

Helena Gleesborg Hansen (født 17. april 1986) er en dansk feminist og forkvinde for Dansk Kvindesamfund, som er stifter af Stop Sexisme - tidligere The Everyday Sexism Project Danmark

Uddannelse 

Helena Gleesborg Hansen er uddannet Cand.ling.merc. i engelsk og europæiske studier.

Foreningsarbejde 

Helena Gleesborg Hansen har siden 2013 været styrelsesmedlem i Dansk Kvindesamfund, forkvinde siden 2020, hvor hendes fokusområder er samtykkeloven, MeToo, vold mod kvinder, sexisme, seksuel chikane og gruppen Stop Sexisme, samt Instagram og Twitter. 

I anledningen af 100-året for kvinders stemmeret i Danmark, var hun fanebærer for Dansk Kvindesamfund ved Grundlovsoptoget i 2015.

Helena Gleesborg Hansen har været trendsætter på den danske udgave af #meetoo, #jegharoplevet, hvor danske kvinder fortæller om sexisme og overgreb. 

Helena Gleesborg Hansen er formand i BEST.WOMAN, hvor hun er frivillighedskoordinator og fund-raiser. BEST.WOMAN er baseret på frivilliges kræfter og har til formål at skabe fokus på og ændre den lave repræsentation af kvinder i danske bestyrelser.

Priser og nomineringer 

I 2014 modtog Helena Gleesborg Hansen Suzanne Gieses Mindelegat for The Everyday Sexism Project Danmark og hun har derudover også været nomineret til Danners Ærespis for samme projekt.

Se også 
 The Everyday Sexism Project Danmark
 Dansk Kvindesamfund

Referencer

Eksterne henvisninger 
 Dansk Kvinde Samfunds hjemmeside 
 BEST:WOMANs hjemmeside 

Feminister fra Danmark
Roy Stephenson

Roy Stephenson (født 27. maj 1932, død 4. februar 2000) var en engelsk fodboldspiller (wing).

Gennem sin 16 år lange karriere spillede Stephenson for blandt andet Burnley, Blackburn og Ipswich. Hos sidstnævnte var han i 1962 med til at vinde det engelske mesterskab, kun ét år efter at holdet var rykket op i den bedste række.

Titler 
Engelsk mesterskab
 1962 med Ipswich Town

Referencer

Eksterne henvisninger 

Fodboldspillere fra England
Fodboldspillere fra Ipswich Town F.C.
Fodboldspillere fra Burnley F.C.
Fodboldspillere fra Rotherham United F.C.
Fodboldspillere fra Blackburn Rovers F.C.
Fodboldspillere fra Leicester City F.C.
Derek Temple

Derek William Temple (født 13. november 1938 i Liverpool, England) er en engelsk tidligere fodboldspiller (angriber).

På klubplan spillede Temple de første ti sæsoner af sin karriere hos Everton F.C. i sin fødeby. Her var han i 1966 med til at vinde FA Cuppen, og scorede det ene mål i Evertons 3-2-sejr i finalen over Sheffield Wednesday. Senere i karrieren repræsenterede han Preston North End og Wigan.

Temple spillede desuden én kamp for det engelske landshold, en venskabskamp mod Vesttyskland 12. maj 1965.

Titler 
FA Cup
 1966 med Everton

Referencer

Eksterne henvisninger 

Fodboldspillere fra England
Fodboldspillere fra Everton F.C.
Fodboldspillere fra Preston North End F.C.
Fodboldspillere fra Wigan Athletic F.C.
Personer fra Liverpool
Johnny Morrissey

John "Johnny" Morrissey (født 18. april 1940 i Liverpool, England) er en engelsk tidligere fodboldspiller (venstre wing).

Morrissey spillede størstedelen af sin karriere hos de to stor klubber i sin fødeby, hvor han først repræsenterede Liverpool F.C. i fem sæsoner, og herefter Everton F.C. i ti sæsoner. Her var han med til at vinde to engelske mesterskaber, inden han sluttede karrieren af med en enkelt sæson hos Oldham Athletic.

Titler 
Engelsk mesterskab
 1963 og 1970 med Everton

Referencer

Eksterne henvisninger 

Fodboldspillere fra England
Fodboldspillere fra Everton F.C.
Fodboldspillere fra Liverpool F.C.
Fodboldspillere fra Oldham Athletic A.F.C.
Personer fra Liverpool
Mick Bates

Mick Bates (født 19. september 1947 i Doncaster, England, død den 12. juli 2021) var en engelsk fodboldspiller (midtbane).

Bates tilbragte størstedelen af sin karriere hos Leeds United. Han hjalp klubben til sejr i FA Cuppen i 1972, samt til to triumfer i Inter-Cities Fairs Cup, turneringen der var en forløber for UEFA Cuppen (senere UEFA Europa League.

Senere spillede Bates for Walsall, Bradford og Doncaster, inden han stoppede sin karriere i 1981.

Titler 
FA Cup
 1972 med Leeds United

Inter-Cities Fairs Cup
 1968 og 1971 Leeds United

Referencer

Eksterne henvisninger 

Fodboldspillere fra England
Fodboldspillere fra Leeds United F.C.
Fodboldspillere fra Doncaster Rovers F.C.
Fodboldspillere fra Walsall F.C.
Fodboldspillere fra Bradford City A.F.C.
Kritisk raceteori

Kritisk raceteori (engelsk: critical race theory eller blot CRT) er en akademisk bevægelse – skabt af borgerrettighedsforskere og aktivister i USA – der ønsker at udfordre den almindelige liberale forståelse af raceretfærdighed ved at anvende kritisk teori til at studere skæringspunktet mellem race, lovgivning og magt. Kritisk raceteori er typisk associeret og løst forbundet med de to temaer:

 at hvidt overherredømme eksisterer, og at det bibeholdes over tid gennem magtstrukturer i samfundet  – især gennem love.
 at det er muligt at forandre forholdet mellem love og de forskellige racers magt, ligesom det mere generelt er muligt at opnå racefrigørelse og modvirke, at mennesker underordnes på grund af forskelle i "race".

Kritikere af kritisk raceteori hævder, at den er afhængig af socialkonstruktionisme, hvor sproget og måden, vi taler sammen om verden og tingene, er det, som konstruerer virkeligheden. Derpå ophøjer kritisk raceteori sproget og historiefortællinger på bekostning af beviser og fornuft. Ligeledes hævder kritikere, at kritisk raceteori afviser begreber om sandhed og fortjeneste, ligesom kritisk raceteori modsætter sig liberalisme.

Kritisk raceteori har skabt flere kontroverser og været kraftigt debatteret i USA siden 1980'erne. Således udstedte præsident Donald Trump i september 2020 et præsidentielt dekret, der instruerede den føderale regering i at tilbageholde al økonomisk støtte til studier og programmer, som nævnte termerne "hvidt overherredømme" og "kritisk raceteori" med den begrundelse, at det udgjorde "splittende" og "u-amerikansk propaganda". Præsident Joe Biden udstedte umiddelbart efter sin indsættelse i januar 2021 et præsidentielt dekret, som annullerede Trumps dekret, hvorved sådanne programmer igen kunne modtage økonomisk støtte.

Noter 

Postmodernisme
Politisk filosofi
Zainab al-Khawaja

Zainab avl-Khawaja (født 1983) er en bahrainsk menneskerettighedaktivist.

Under det arabiske foråret i Bahrain deltog hun i demonstrationerne mod regeringen i Bahrain og hun var aktiv på Twitter. Hun har været arresteret og fængslet flere gange. I juni 2013 blev hun igen dømt, og var fængslet til februar 2014 .

Faderen Abdulhadi avle-Khawaja er også fængslet, mens søsteren Maryam al-Khawaja leder Bahrain Centre for Human Rights fra sit eksil i Danmark.

Referencer 

Menneskerettighedsaktivister fra Bahrain
Terry Hibbitt

Terence Arthur "Terry" Hibbitt (født 1. december 1947, død 5. august 1994) var en engelsk fodboldspiller (midtbane).

Hibbitt startede sin karriere hos Leeds United, hvor han spillede i otte sæsoner. Her var han med til at vinde både det engelske mesterskab samt Inter-Cities Fairs Cup, turneringen der var en forløber for UEFA Cuppen (det nuværende UEFA Europa League.

Senere i karrieren spillede Hibbitt for Newcastle United, Birmingham City og Gateshead.

Titler 
Engelsk mesterskab
 1969 med Leeds United

Inter-Cities Fairs Cup
 1968 med Leeds United

Referencer

Eksterne henvisninger 

Fodboldspillere fra England
Fodboldspillere fra Leeds United F.C.
Fodboldspillere fra Birmingham City F.C.
Fodboldspillere fra Newcastle United F.C.
Fodboldspillere fra Gateshead F.C.
Fodboldtrænere fra England
Personer fra Bradford
Kvinders rettigheder

Kvinders rettigheder er de rettigheder der angår kvinder og piger over hele verden, og som dannede grundlag for kvinderettighedsbevægelsen i det 19. århundrede og den feministiske bevægelse i det 20. århundrede. I nogle lande er disse rettigheder institutionaliserede eller understøttes af lovgivning, lokal skik og adfærd, mens de i andre lande bliver ignoreret og undertrykt. De adskiller sig fra den bredere opfattelse af menneskerettigheder på grund af deres påpegning af en iboende historisk og traditionel undertrykkelse af kvinders rettigheder, til fordel for mænd og drenge.

Typiske emner der normalt er forbundet med kvinders rettigheder omfatter: Ret til legemlig integritet og selvstændighed;  ret til at være fri fra seksuel vold; ret til at stemme, ret til at have et offentligt hverv, ret til at indgå juridiske kontrakter, lige rettigheder i familieret; ret til arbejde; ret til rimelig løn eller lige løn, reproduktive rettigheder, ret til at eje ejendom; ret til uddannelse.

Referencer 

Kvindebevægelsen
Maryam al-Khawaja

Maryam al-Khawaja er en bahrainsk menneskerettighedsforkæmper. Hun er datter af den bahrainske menneskerettighedsforkæmper Abdulhadi al-Khawaja og tidligere leder af the Gulf Center for Human Rights (GCHR).

Hun er nu særlig advocacy-rådgiver i GCHR, og arbejder som konsulent for NGO’er. Hun er bestyrelsesmedlem i International Service for Human Rights and No Hiding Place.

Hun er desuden næstformand for bestyrelsen i the Urgent Action Fund.

Barndom, ungdom og skolegang 
Al-Khawaja blev født i Syrien i 1987. Hun er datter af Khadija Almousawi og Bahrainsk-danske menneskerettighedsaktivist Abdulhadi al-Khawaja. Hendes far havde været eftersøgt i Bahrain siden midt-80'erne. Da Maryam var to år gammel, fik familien politisk asyl i Danmark. Familien blev i Danmark frem til 2001, hvor de fik tilladelse til at vende tilbage til Bahrain 

Efter at have taget sin uddannelse ved Bahrains Universitet i 2009 som BA i English Literature og American Studies, tog Al-Khawaja et år til USA på et Fulbright stipendiat på Brown Universitet. Hun kunne dog ikke finde arbejde indenfor sit felt da hun vendte hjem til Bahrain i midten af 2010, på grund af hendes fars arbejde for menneskerettigheder i Bahrain. I stedet gik hun ind i organisationen Bahrain Centre for Human Rights som hendes far var med til at starte.

Kilder 

Menneskerettighedsaktivister fra Bahrain
Isabel Zuleta

Isabel Zuleta (født d. 12. april 1982 i Ituango, som ligger i Antioquia Departementet i Colombia) er miljøaktivist og medlem af Movimiento Rios Vivos (MRV).

Aktivisme 
Movimiento Rios Vivos (De levende floders bevægelse) er en bevægelse, der forsvarer territorier og lokalsamfund, der er påvirkede af dæmningskonstruktioner og mineprojekter i det nordlige Colombia. Zuleta har gjort sig bemærket ved at være talsperson i kampen imod Ituangodæmningen (Hidroituango). Grundet konstruktionen af Ituangodæmningen er indbyggerne i området blevet fordrevet og har mistet muligheden for at arbejde med minedrift og fiskeri i floden Rio Cauca. Indbyggerne er ikke blevet kompenseret for deres tab og er blevet udsat for overgreb fra politi, militær, lokale militser og guerillagrupper siden 2013. Menneskerettighedsforkæmpere, der er gået imod konstruktionen af Ituangodæmningen har været udsat for trusler, oplevet overvågning, smædekampagner, indbrud, dødstrusler og drab.

Zuleta har på samme vis oplevet overvågning, hendes kommunikationsmidler er blevet forstyrret og hun har været offer for dødstrusler og kriminalisering.

Zuleta har talt højt om marginaliseringen af de colombianske landdistrikter i forbindelse med den colombianske fredsproces, militariseringen af territorier og den udbredte diskurs om at sociale og miljømæssige problemer står i vejen for fredsprocessen. Pga. hendes aktivisme er Zuleta og mange andre menneskerettighedsforkæmpere blevet forfulgt af paramilitære grupper.

Kilder

Eksterne henvisninger 
Isabel Cristina Zuleta, Colombia - Testimony at the 2017 Dublin Platform

Miljøforkæmpere
Personer fra Colombia
Natura 2000-område nr. 114 Odense Å med Hågerup Å, Sallinge Å og Lindved Å

Natura 2000-område nr. 114: Odense Å med Hågerup Å, Sallinge Å og Lindved Å består af habitatområde H98. Natura 2000-området ligger i Odense, Assens og Faaborg-Midtfyn Kommuner, i vandplanopland Vandplan 1.13 Odense Fjord  .

Områdebeskrivelse 

Hele området omfatter 662 hektar, og ligger langs Odense Å og dens større tilløb, helt fra Arreskov Sø, der også er Natura 2000-område (nr 121) til vest for Odense, lige efter sammenløbet med Lindved Å, der er en del af området ned motorvejen øst for Hjallese. Sydøst for Brobyværk løber Sallinge Å, der også er en del af området, ud i Odense Å; Den kommer fra øst, fra Ringe. Hågerup Å kommer også fra øst, fra Egeskov Slot og Kværndrup. Natura 2000-området er hovedsagelig snævert afgrænset til vandløbene, men omkring Odense og lige syd herfor er habitatområdet noget bredere og omfatter det meste
af ådalen. Her findes mange små forekomster af kildevæld, rigkær og elle- og askeskove, som udgør
rester af tidligere meget udbredte og særdeles artsrige eng- og moseområder. På ådalens sider
findes enkelte arealer med kalkoverdrev og surt overdrev.

Flere steder findes der en bestand af tykskallet malermusling, der har været i
kraftig tilbagegang både på landsplan og i hele EU. I Odense Å findes desuden bæklampret og den rødlistede pigsmerling, der også findes i Lindved Å og Hågerup Å.

Se også 
 Internationale naturbeskyttelsesområder i Danmark
 Naturtyper i Danmark

Eksterne kilder og henvisninger 

 Kort over området på miljoegis.mim.dk
 Naturplanen
 Basisanalysen 2016-21

Natura 2000-planer
Lokaliteter i Odense Kommune
Lokaliteter i Assens Kommune
Lokaliteter i Faaborg-Midtfyn Kommune
Rod Belfitt

Roderick Michael "Rod" Belfitt (født 30. oktober 1945 i Bournemouth, England) er en engelsk tidligere fodboldspiller (angriber).

Belfitt startede sin hos Leeds United, som han var tilknyttet i syv år, frem til 1971. Her var han med til at vinde både Liga Cuppen og Inter-Cities Fairs Cup-turneringen i 1968.

Senere i karrieren spillede Belfitt for blandt andet Ipswich, Sunderland, Huddersfield og Everton.

Titler 
Football League Cup
 1968 med Leeds United

Inter-Cities Fairs Cup
 1968 med Leeds United

Referencer

Eksterne henvisninger 

Fodboldspillere fra England
Fodboldspillere fra Leeds United F.C.
Fodboldspillere fra Fulham F.C.
Fodboldspillere fra Everton F.C.
Fodboldspillere fra Huddersfield Town F.C.
Fodboldspillere fra Sunderland A.F.C.
Fodboldspillere fra Ipswich Town F.C.
Fodboldspillere fra Worksop Town F.C.
Personer fra Bournemouth
Colin Barrett

Colin Barrett (født 3. august 1952 i Stockport, England) er en engelsk tidligere fodboldspiller (back).

Barrett tilbragte størstedelen af sin karriere hos henholdsvis Manchester City og Nottingham Forest. Hos sidstnævnte var han med til at vinde både det engelske mesterskab, Football League Cup samt Mesterholdenes Europa Cup i 1979.

Titler 
Engelsk mesterskab
 1978 med Nottingham Forest

Football League Cup
 1978 og 1979 med Nottingham Forest

Mesterholdenes Europa Cup
 1979 med Nottingham Forest

Referencer

Eksterne henvisninger 

Fodboldspillere fra England
Fodboldspillere fra Manchester City F.C.
Fodboldspillere fra Nottingham Forest F.C.
Fodboldspillere fra Swindon Town F.C.
Personer fra Stockport
Floor Jansen

Floor Jansen (; født 21. februar 1981 i Goirle) er en hollandsk sanger, sangskriver og stemmetræner. Hun er den nuværende forsanger i det finske symfoniske metalband Nightwish.

Jansen blev først kendt som medlem af det symfoniske metalband After Forever, som hun var forsanger i fra 1997, hvor hun blev medlem som 15-årig. Hun fortsatte som forsanger frem til 2009. Efterfølgende dannede hun ReVamp med hvem hun har udgivet to albums. I 2012, efter den tidligere forsanger Anette Olzon forlod bandet, tog Nightwish Jansen med som tour-medlem indtil slutningen af deres Imaginaerum World Tour. I 2013 annoncerede gruppen, at Jansen nu var fuldtidsmedlem og forsanger. Hun opløste efterføgende ReVamp for at fokusere på Nightwish.

Jansen har samarbejdet flere gange med Arjen Anthony Lucassen, og er et medlem af hans progressive metal-supergruppe Star One, og sang med på Ayreon-albummerne Universal Migrator Part 1: The Dream Sequencer, 01011001 og The Source, samt livealbummet Ayreon Universe – The Best of Ayreon Live. Hun var også forsanger på flere sange på MaYans album Quarterpast og på Avalons Angels of the Apocalypse. Hun er storesøster til sangeren Irene Jansen, som også har arbejdet med Ayreon.

Diskografi

Eksterne henvisninger 

Heavy metal-musikere fra Holland
Sangere fra Nederlandene
Nightwish
Berthold af Baden

Markgreve Berthold af Baden (Berthold Friedrich Wilhelm Ernst August Heinrich Karl; 24. februar 1906 – 27. oktober 1963) var en tysk prins, der fra 1929 til 1963 var familieoverhovede for fyrstehuset Baden, der havde hersket over Storhertugdømmet Baden indtil 1918.

Biografi 

Prins Berthold af Baden blev født den 24. februar 1906 i Karlsruhe i Storhertugdømmet Baden som det andet barn og eneste søn af Prins Maximilian af Baden i hans ægteskab med Prinsesse Maria af Leuchtenberg.

Prins Berthold giftede sig den 17. august 1931 i Baden-Baden med Prinsesse Theodora af Grækenland, datter af Prins Andreas af Grækenland og Danmark og Prinsesse Alice af Battenberg. Prinsesse Theodora var storesøster til Prins Philip, der i 1947 blev gift med den senere dronning Elizabeth 2. af Storbritannien.

Prins Berthold døde 57 år gammel den 27. oktober 1963 i Spaichingen i Vesttyskland. Prinsesse Theodora overlevede ham med 6 år og døde i 1969.

Børn 
Berthold og Theodora fik tre børn:
 Margarita Alice Thyra Viktoria Marie Louise Scholastica (1932–2013), gift 1957 med prins Tomislav af Jugoslavien (1928–2000). Tomislav var søn af kong Alexander 1. af Jugoslavien.

 Maximilian Andreas Friedrich Gustav Ernst August Bernhard (født 1933), gift 1966 med ærkehertuginde Valerie Isabella af Habsburg-Lothringen (født 1941). Valerie Isabella er barnebarn af Marie Valerie af Østrig og oldebarn af kejser Franz Joseph 1. af Østrig-Ungarn.
 Ludwig Wilhelm Georg Ernst Christoph (født 1937), gift 1967 med Anna Maria (også kendt som Marianne), prinsesse af Auersperg-Breunner.

Se også 
 Badens regenter

Eksterne links 

Huset Zähringen
Tronprætendenter
Personer fra Karlsruhe
Ernest Butler

Ernest Butler (født 13. maj 1919, død 31. januar 2002) var en engelsk fodboldspiller (målmand).

Butler tilbragte hele sin aktive karriere, fra 1946 til 1953, hos Portsmouth F.C. Her var han med til at vinde det engelske mesterskab to år i træk, og missede ikke en eneste kamp i nogen af de to sæsoner. Han måtte indstille karrieren efter at have brækket håndleddet i en reserveholdskamp.

Titler 
Engelsk mesterskab
 1949 og 1950 med Portsmouth

Referencer

Eksterne henvisninger 

Fodboldspillere fra England
Fodboldspillere fra Portsmouth F.C.
Vildmose

Vildmose (dansk) eller Wildes Moor bei Schwabstedt (tysk) er et ca. 700 hektar stort moseområde beliggende vest for Trene-floden mellem Svavsted og Østerfjolde i det sydvestlige Sydslesvig. 631 ha er udpeget som naturfredet område. Området har karakter af højmose med omkringliggende åbne vad- og græsarealer og egekrat. Området med dets varierede og karakteristiske mosevegetation er et vigtigt levested for både planter og fugle. Der findes forskellige plantearter i mosen såsom klokkelyng, tranebær, tuekæruld, benbræk, mosepors, tørvemos og revling. Der er dokumenteret op til 80 forskellige fuglearter.

Vildmosen er ligesom andre højmoser i Nordeuropa opstået for cirka 8000 år siden. Den er mod syd, vest og nord omgivet af morænelandskab (Slesvigsk Gest), landskabet mod øst ud mod floden Trenen domineres af flade græsarealer. En del af Vildmosen blev afvandet i 1900-tallet, og i mindre omfang blev der gravet tørv. I forbindelse med tørvegravning og kultivering blev der i tidens løb oprettet flere stier og drænkanaler. I 1980erne begyndte renatureringen (naturgenopretning) af Vildmosen og i 1992 blev mosen fredet. Der er flere afmærkede vandrestier gennem Vildmosen.

Mosen hedder i folkemunde også Den hvide mose. Navnet hentyder til tørvens lyse farve, hvilket brændværdi er ikke så stor som den mørkes. Det medførte, at bønderne ofte måtte købe tørv fra kærmoserne længere nordpå.

Eksterne henvisninger 

 Delstatsregeringen om Vildmosen
 Stiftung Naturschutz om Vildmosen

Noter 

Moser
Sydslesvig
Naturområder i Tyskland
Riccardo Ferri

Riccardo Ferri (født 20. august 1963 i Crema, Italien) er en italiensk tidligere fodboldspiller (midterforsvarer).

Ferri er bedst kendt for hele 13 sæsoner hos Milano-storklubben Inter. Han spillede næsten 300 Serie A-kampe for klubben og var med til at vinde både et mesterskab, en Coppa Italia-titel samt to udgaver af UEFA Cuppen. Han afsluttede karrieren med to sæsoner hos Sampdoria.

Gennem karrieren nåede Ferri at spille hele 45 kampe og score fire mål for det italienske landshold, som han debuterede for 6. december 1986 i en EM-kvalifikationskamp på udebane mod Malta.

Ferri var en del af det italienske landshold der vandt bronze ved VM 1990 på hjemmebane, og spillede samtlige italienernes syv kampe i turneringen. Han deltog også ved EM 1988 i Vesttyskland, og også her var han med i alle kampe for italienerne, der blev slået ud i semifinalen.

Titler 
Serie A
 1989 med Inter

Coppa Italia
 1982 med Inter

Supercoppa Italiana
 1989 med Inter

UEFA Cup
 1991 og 1994 med Inter

Referencer

Eksterne henvisninger 

Fodboldspillere fra Italien
Fodboldspillere fra FC Internazionale Milano
Fodboldspillere fra UC Sampdoria
Deltagere ved det europæiske mesterskab i fodbold 1988
Deltagere ved verdensmesterskabet i fodbold 1990
Sundvolden Grand Prix 2018

Sundvolden Grand Prix 2018 var den ottende udgave af endagsløbet Sundvolden Grand Prix og blev arrangeret 5. maj 2018 af Ringerike Sykkelklubb. Løbet var klassificeret som kategori 1.2 af UCI, og der var også et eget juniorløb. Hovedløbet blev vundet af danske Alexander Kamp fra .

Holdene

Resultater 
Af 157 af de tilmeldte ryttere i hovedløbet var der 154 som startede og 54 som fuldførte.

I juniorløbet var der 57 tilmeldte, 51 som startede og 39 som fuldførte.

Referencer

Eksterne henvisninger 
 
 Officielle tidtagerresultater – VotreCourse

2018
UCI Europe Tour 2018